recursal/SuperWikiNEXT-32B huggingface dataset:
**ফুটবল ক্লাব ইঙ্গুলেৎস পেত্রভে** (ইউক্রেনীয়: футбольний клуб Інгулець Петрове, ইংরেজি: Football Club Inhulets Petrove; এছাড়াও **এফসি ইঙ্গুলেৎস পেত্রভে** অথবা **ইঙ্গুলেৎস পেত্রভে** নামে পরিচিত) হচ্ছে পেত্রভে ভিত্তিক একটি ইউক্রেনীয় পেশাদার ফুটবল ক্লাব। এই ক্লাবটি বর্তমানে ইউক্রেনের শীর্ষ স্তরের ফুটবল লিগ ইউক্রেনীয় প্রিমিয়ার লিগে খেলে। এই ক্লাবটি ২০১৩ সালে প্রতিষ্ঠিত হয়েছে। ইঙ্গুলেৎস পেত্রভে তাদের সকল হোম ম্যাচ পেত্রভের ইঙ্গুলেৎস স্টেডিয়ামে খেলে থাকে; যার ধারণক্ষমতা হচ্ছে ১,৭২০। বর্তমানে এই ক্লাবের ম্যানেজারের দায়িত্ব পালন করছেন সের্হি লাভ্রিনেঙ্কো এবং সভাপতির দায়িত্ব পালন করছেন অলেকসান্দ্র পভোরোজনিয়ুক। ইউক্রেনীয় মধ্যমাঠের খেলোয়াড় ইয়েভহেন জাপোরোঝেৎস এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, ইঙ্গুলেৎস পেত্রভে এপর্যন্ত ১টি শিরোপা জয়লাভ করেছে; যা হচ্ছে ১৩টি ইউক্রেনীয় অপেশাদার কাপ শিরোপা।

অর্জন
-----

### ঘরোয়া

* **ইউক্রেনীয় কাপ**

* রানার-আপ (১): ২০১৮–১৯

* **ইউক্রেনীয় অপেশাদার ফুটবল চ্যাম্পিয়নশিপ**

* রানার-আপ (১): ২০১৪

* **ইউক্রেনীয় অপেশাদার কাপ**

* **চ্যাম্পিয়ন (১):** ২০১৪

তথ্যসূত্র
---------

1. ↑  "স্টেডিয়াম"। *ট্রান্সফারমার্কেট*। সংগ্রহের তারিখ ২৮ নভেম্বর ২০২০।
2. ↑  Valerko, Artur. *Amateurs, to the start line!*. Football.ua. 29 April 2015
3. ↑  "ক্লাবের অবস্থান"। *ট্রান্সফারমার্কেট*। সংগ্রহের তারিখ ২৮ নভেম্বর ২০২০।

বহিঃসংযোগ
---------

* প্রাতিষ্ঠানিক ওয়েবসাইট (ইউক্রেনীয়)

টেমপ্লেট:ফুটবল ক্লাব ইঙ্গুলেৎস পেত্রভে
টেমপ্লেট:ইউক্রেনীয় প্রিমিয়ার লিগ

প্রবেশদ্বার: ফুটবল
জোভান্নি আন্তোনিও মাজিনি
**জোভান্নি আন্তোনিও মাজিনি** (ইতালীয় ভাষায়: Giovanni Antonio Magini) (১৩ই জুন, ১৫৫৫ - ১১ই ফেব্রুয়ারি, ১৬১৭) ছিলেন একজন ইতালীয় জ্যোতির্বিজ্ঞানী, জ্যোতিষী, মানচিত্রাঙ্কনবিদ এবং গণিতজ্ঞ। তিনি বর্তমান ইতালির পাদোয়া শহরে জন্মগ্রহণ করেন এবং ইউনিভার্সিটি অফ বোলোনিয়া থেকে ১৫৭৯ সালে দর্শনে পড়াশোনা শেষ করেন। তার বাবার নাম পাসকুয়ালে মাজিনি যিনি পাদোয়ার নাগরিক ছিলেন। তিনি জ্যোতির্বিজ্ঞানে মনোনিবেশ করে ১৫৮২ সালে *coelestium motuum* নামক একটি এফিমেরিস রচনা শেষ করেন, পরের বছর এটি ইতালীয় ভাষায় অনুবাদ করেন।

১৫৮৮ সালে এনিয়াতো দান্তির মৃত্যুর পর গালিলেও গালিলেইকে বাদ দিয়ে তাকে বোলোনিয়ার গণিত বিভাগের প্রধান নিযুক্ত করা হয়েছিল। বোলোনিয়াতেই তিনি মৃত্যুবরণ করেন।

মাজিনি ইতালির একটি পূণাঙ্গ মানচিত্র তৈরির দুঃসাহসিক অভিযানে নেমেছিলেন। উদ্দেশ্য ছিল এমন মানচিত্র নির্মাণের যাতে খুঁটিনাটি প্রতিটি অঞ্চলের নাম এবং সাথে ঐতিহাসিক মন্তব্য থাকবে। তার মৃত্যুর পর ১৬২০ সালে তার ছেলে অবশেষে মানচিত্রটি প্রকাশ করেন। মাজিনির জ্যোতির্বিজ্ঞানকে তার জ্যোতিষ শাস্ত্র থেকে আলাদা করার কোন উপায় নেই। বলা যায়, তার ক্যারিয়ারের মূল ভিত্তিই ছিল জ্যোতিষ শাস্ত্র। জ্যোতির্বিজ্ঞানের জন্য তার লেখালেখির গুরুত্ব এখন কেবলই ঐতিহাসিক, কারণ তিনি টলেমীয় জগতেই বিশ্বাস করতেন।

১৫৯২ সালে মাজিনি *তাবুলা তেত্রাগোনিকা* প্রকাশ করেন এবং ১৬০৬ সালে অতি সূক্ষ্ণ ত্রিকোণমিতিক তালিকা তৈরি করেন। ব্যবহারিক জ্যামিতিতে তার অনেক অবদান ছিল। যেমন, গোলকের জ্যামিতি ও ত্রিকোণমিতির ব্যবহারিক প্রয়োগের জন্য তিনি নিজে পরিমাপ যন্ত্র তৈরি করেছিলেন। এছাড়া দর্পণ নিয়ে কাজ করে অবতল গোলকীয় দর্পণের তত্ত্ব প্রকাশ করেছিলেন।

তথ্যসূত্র
---------

1. ↑  Magini, Giovanni Antonio, The Galileo Project
**ফুটবল ক্লাব আর্সেনাল তুলা** (এছাড়াও **এফসি আর্সেনাল তুলা** রুশ উচ্চারণ: [ФК Арсенал Тула] নামে পরিচিত) হচ্ছে তুলা ভিত্তিক একটি রুশ পেশাদার ফুটবল ক্লাব। এই ক্লাবটি বর্তমানে রাশিয়ার শীর্ষ স্তরের ফুটবল লীগ রুশ প্রিমিয়ার লীগে খেলে। এই ক্লাবটি ১৯৪৬ সালে প্রতিষ্ঠিত হয়েছে। এফসি আর্সেনাল তুলা তাদের সকল হোম ম্যাচ তুলার কাজান এরিনায় খেলে থাকে; যার ধারণক্ষমতা হচ্ছে ১৯,২৪১। বর্তমানে এই ক্লাবের ম্যানেজারের দায়িত্ব পালন করছেন দমিত্রো পারপেনভ এবং সভাপতির দায়িত্ব পালন করছেন গুরাম আদঝোয়েভ। রুশ রক্ষণভাগের খেলোয়াড় কিরিল কমবারভ এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এফসি আর্সেনাল তুলা এপর্যন্ত ৩টি শিরোপা জয়লাভ করেছে; যার মধ্যে ৩টিই হচ্ছে রুশ পেশাদার ফুটবল লীগ শিরোপা।

অর্জন
-----

* **রুশ জাতীয় ফুটবল লীগ:**

**রানার-আপ (২):** ২০১৩–১৪, ২০১৫–১৬
* **রুশ পেশাদার ফুটবল লীগ:**

**চ্যাম্পিয়ন; পশ্চিমাঞ্চল (২):** ১৯৯৭, ২০০৩
**চ্যাম্পিয়ন; মধ্যাঞ্চল (১):** ২০১২–১৩

তথ্যসূত্র
---------

1. ↑  "কেন্দ্রীয় স্টেডিয়াম, আর্সেনাল"। *premierliga.ru*। সংগ্রহের তারিখ ১৬ ডিসেম্বর ২০১৮।
2. ↑  "রুশ প্রিমিয়ার লীগে ফিরেছে আর্সেনাল!" «Арсенал» возвращается в Премьер-лигу! (রুশ ভাষায়)। রুশ ফুটবল জাতীয় লীগ। ১০ মে ২০১৬।

বহিঃসংযোগ
---------

* প্রাতিষ্ঠানিক ওয়েবসাইট (রুশ)

টেমপ্লেট:ফুটবল ক্লাব আর্সেনাল তুলা
টেমপ্লেট:রুশ প্রিমিয়ার লীগ

প্রবেশদ্বার: ফুটবল
**ফুটবল ক্লাব জরিয়া লুহানস্ক** (ইউক্রেনীয় উচ্চারণ: [zoˈrʲɑ lʊˈɦɑnʲsʲk], ইউক্রেনীয়: ФК «Зоря» Луганськ; এছাড়াও **এফসি জরিয়া লুহানস্ক** অথবা **জরিয়া লুহানস্ক** নামে পরিচিত) হচ্ছে লুহানস্ক ভিত্তিক একটি ইউক্রেনীয় পেশাদার ফুটবল ক্লাব। এই ক্লাবটি বর্তমানে ইউক্রেনের শীর্ষ স্তরের ফুটবল লিগ ইউক্রেনীয় প্রিমিয়ার লিগে খেলে। এই ক্লাবটি ১৯২৩ সালে প্রতিষ্ঠিত হয়েছে। জরিয়া লুহানস্ক তাদের সকল হোম ম্যাচ লুহানস্কের স্লাভিউতিচ-এরিনায় খেলে থাকে; যার ধারণক্ষমতা হচ্ছে ১২,০০০। বর্তমানে এই ক্লাবের ম্যানেজারের দায়িত্ব পালন করছেন ভিক্তর স্ক্রিপনিক এবং সভাপতির দায়িত্ব পালন করছেন ইয়েভহেন হেলের। ইউক্রেনীয় রক্ষণভাগের খেলোয়াড় মিকিতা কামেন্যুকা এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, জরিয়া লুহানস্ক এপর্যন্ত ৯টি শিরোপা জয়লাভ করেছে; যার মধ্যে ১টি সোভিয়েত শীর্ষ লিগ, ২টি সোভিয়েত প্রথম লিগ, ১টি ইউক্রেনীয় প্রথম লিগ, ১টি সোভিয়েত দ্বিতীয় লিগ, ১টি ইউক্রেনীয় দ্বিতীয় লিগ এবং ৩টি ইউক্রেনীয় এসএসআর শিরোপা রয়েছে।

অর্জন
-----

### ঘরোয়া

#### সোভিয়েত ইউনিয়ন

* **সোভিয়েত শীর্ষ লিগ**
	+ **চ্যাম্পিয়ন** (১): ১৯৭২
* **সোভিয়েত কাপ**
	+ রানার-আপ (২): ১৯৭৪, ১৯৭৫
* **সোভিয়েত প্রথম লিগ**
	+ **চ্যাম্পিয়ন** (২): ১৯৬২, ১৯৬৬
* **সোভিয়েত দ্বিতীয় লিগ**
	+ **চ্যাম্পিয়ন** (১): ১৯৮৬
	+ রানার-আপ (১): ১৯৯১ (পশ্চিম)
* **ইউক্রেনীয় এসএসআর**
	+ **চ্যাম্পিয়ন** (৩): ১৯৩৮, ১৯৬২, ১৯৮৬
	+ রানার-আপ (১): ১৯৫০,

#### ইউক্রেন

* **ইউক্রেনীয় কাপ**
	+ রানার-আপ (১): ২০১৫–১৬
* **ইউক্রেনীয় প্রথম লিগ**
	+ **চ্যাম্পিয়ন** (১): ২০০৫–০৬
* **ইউক্রেনীয় দ্বিতীয় লিগ**
	+ **চ্যাম্পিয়ন** (১): ২০০২–০৩
	+ রানার-আপ (১): ১৯৯৮-৯৯ (গ্রুপ সি)

টীকা
----

1. 1 2 3  ত্রুদভি রেজের্ভি হিসেবে
2. 1 2 3 4 5  ইউক্রেনীয় এসএসআর হিসেবে

তথ্যসূত্র
---------

1. ↑  "ফুটবল ক্লাব জরিয়া লুহানস্কের সকল তথ্য"। *ট্রান্সফারমার্কেট*। সংগ্রহের তারিখ ৫ জুন ২০২০।
2. ↑  "স্লাভিউতিচ-এরিনা"। *ট্রান্সফারমার্কেট*। সংগ্রহের তারিখ ৫ জুন ২০২০।

বহিঃসংযোগ
---------


উইকিমিডিয়া কমন্সে **ফুটবল ক্লাব জরিয়া লুহানস্ক** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (ইউক্রেনীয়)

টেমপ্লেট:ফুটবল ক্লাব জরিয়া লুহানস্ক
টেমপ্লেট:ইউক্রেনীয় প্রিমিয়ার লিগ

প্রবেশদ্বার: ফুটবল
হিন্দু মহাকাব্য রামায়ণ অনুসারে রাজা কুশধ্বজ ও তার স্ত্রী রাণী চন্দ্রভাগার কনিষ্ঠ কন্যা ছিলেন **শ্রুতকীর্তি**৷ কুশধ্বজ ছিলেন রামায়ণের মূল চরিত্র রামের স্ত্রী সীতার পালকপিতা জনকের অনুজ৷

শ্রুতকীর্তি বর্তমান সপ্তরী জেলার রাজবিরাজ অঞ্চলে জন্মগ্রহণ করেছিলেন বলে অনুমান করা হয়, তিনি ছিলেন দেবী মহালক্ষ্মীর পুষ্পের অবতার৷ রাজা কুশধ্বজ ঐ অঞ্চলেই রাজত্ব করতেন৷ ইতিহাসিক সুত্রমতে তাদের পারিবারিক ছিলো বর্তমান রাজদেবী মন্দির বা তার আশেপাশে৷ তিনি রামের অনুজ শত্রুঘ্নকে বিবাহ করেন৷ তাদের শত্রুঘাতী ও সুবাহু নামে দুই পুত্র সন্তান হয়৷ শ্রুতকীর্তির সহোদরা মাণ্ডবী রাজা কুশধ্বজের জ্যেষ্ঠ কন্যা৷

রামায়ণ অনুযায়ী রাম লক্ষণ সীতা পিতৃসত্য পালনের জন্য বনবাসে গমন করলে তিনি এবং তার জ্যেষ্ঠা মাণ্ডবী বাড়ীর বাকি সকলের সেবায় নিজেদেরকে নিয়োজিত করেন। পরবর্তীকালে শত্রুঘ্ন *মধুপুরা* বা মধুপুরী-র (সম্ভবত বর্তমান মথুরা) অসুর রাজা লবণাসুরকে বধ করেন ও ঐ স্থানে রাজা হন, তার সাথে সাথে শ্রুতকীর্তি হন মধুপুরার রাণী।

তথ্যসূত্র
---------

1. ↑  Dawar, Sonalini Chaudhry (২০০৬)। *Ramayana, the Sacred Epic of Gods and Demons* (ইংরেজি ভাষায়)। Om Books International। আইএসবিএন 9788187107675। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "The Ramayana and Mahabharata: Conclusion"। *www.sacred-texts.com*। সংগ্রহের তারিখ ২০২০-০৮-০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Praśānta Guptā (১৯৯৮)। *Vālmīkī Rāmāyaṇa*। Dreamland Publications। পৃষ্ঠা 32। আইএসবিএন 9788173012549।
4. ↑  Pargiter, F.E. (1972). *Ancient Indian Historical Tradition*, Delhi: Motilal Banarsidass, p.170.
বিঘত**বিঘত** বা **বিঘৎ** দৈর্ঘ্য বা দূরত্বের একটি একক, যা মানুষের হাত দিয়ে পরিমাপ করা হয়। হাতের পাঁচ আঙ্গুল টানটান করে চারদিকে প্রসারিত করে বুড়ো আঙ্গুলের ডগা থেকে কনিষ্ঠ আঙ্গুলের ডগা পর্যন্ত যে দূরত্ব পাওয়া যায়, তাকে এক বিঘত বলে। প্রাচীনকালে এক বিঘতকে এক হাতের অর্ধেক গণ্য করা হত।

পাশ্চাত্যে কখনও কখনও "বড় বিঘত" (বুড়ো আঙ্গুল থেকে কনিষ্ঠ আঙ্গুল) এবং "ছোট বিঘত" (বুড়ো আঙ্গুল থেকে তর্জনী কিংবা তর্জনী থেকে কনিষ্ঠ আঙ্গুল) - এই দুইয়ের মধ্যে পার্থক্য করা হয়।

ব্রিটিশ সাম্রাজ্য শাসিত বাংলা এবং ভারতীয় উপমহাদেশের অন্যত্র ব্যবহৃত পরিমাপ এককসমূহের মধ্যে বিঘতও ছিল। এটি ছিল ৯ ইঞ্চির সমপরিমাণ দূরত্ব। ১ বিঘত ৪ অঙ্গুলি বা ৩ মুষ্টি নিয়ে গঠিত ছিল। অন্যদিকে ২ বিঘত বা ১৮ ইঞ্চিতে যে এককটি পাওয়া যায়, সেটিকে ১ *হাত* বলা হত।

পাশ্চাত্যে ইংরেজি ভাষায় এটি "স্প্যান" (Span) ও ফরাসি ভাষায় "অঁপঁ" (Empan) নামে পরিচিত। হিন্দি ও উর্দু ভাষাতে এটি "বালিশ্‌ত" (উর্দু: بالشت, হিন্দি: बालिश्त) নামে পরিচিত। ধ্রুপদী ও আধুনিক প্রমিত আরবি ভাষাতে (ও অনেক আরবি উপভাষাতে) এটি *শিব্‌র* (شبر) নামে পরিচিত।

তথ্যসূত্র
---------

1. ↑  Arthur Cornwallis Madan (১৯০৩)। *Swahili-English dictionary*। Clarendon press। পৃষ্ঠা 78। সংগ্রহের তারিখ ২৭ জানুয়ারি ২০১২।
2. ↑  Edwin Pliny Seaver (১৮৯৫)। *New Franklin arithmetic: Second book*। Butler, Sheldon & co.। পৃষ্ঠা 384। সংগ্রহের তারিখ ২৭ জানুয়ারি ২০১২।
3. ↑  Daniel O'Sullivan (১৮৭২)। *The principles of arithmetic*। Thom। পৃষ্ঠা 69। সংগ্রহের তারিখ ২৭ জানুয়ারি ২০১২।
4. ↑  "ক্রোশ"। *বাংলাপিডিয়া*।
5. ↑  Norman Lockyer, "Nature," Nature Publishing Group, Macmillan Journals Ltd. 1922.
এই নিবন্ধটি আলোকবিজ্ঞানে প্রিজম সম্পর্কে। জ্যামিতিতে প্রিজমের জন্য প্রিজম (জ্যামিতি) দেখুন। অন্য ব্যবহারের জন্য প্রিজম (আলোকবিজ্ঞান) (দ্ব্যর্থতা নিরসন) দেখুন।
অন্য ব্যবহারের জন্য প্রিজম (দ্ব্যর্থতা নিরসন) দেখুন।
একটি প্লাস্টিকের প্রিজম
আলোকবিজ্ঞানে **প্রিজম** হলো একটি প্রিজম আকৃতির স্বচ্ছ বস্তু যার মধ্য দিয়ে সাদা আলোকরশ্মি যাবার সময় সাতটি রং এ বিভক্ত হয়ে যায়। ব্যবহার অনুযায়ী এর তলের সংখ্যা ভিন্ন ভিন্ন হয়। প্রিজম সাধারণত কাচের তৈরি হয় ও ত্রিকোণাকৃতির প্রস্থছেদের তবে এটি অন্য যেকোন স্বচ্ছ পদার্থ দিয়েও তৈরি করা যায়।

প্রিজম যেভাবে কাজ করে
---------------------

একটি ত্রিভুজীয় প্রিজম, আলোকরশ্মি বিচ্ছুরণ করছে; তরঙ্গের মাধ্যমে আলোর বিভিন্নমুখী তরঙ্গদৈর্ঘ্যের চিত্র। (অ্যানিমেশন দেখতে ক্লিক করুন)
এক মাধ্যম থেকে অন্য মাধ্যমে যাবার সময় আলোর গতিপথ পরিবর্তিত হয়। গতিপথ পরিবর্তনের ফলে মাধ্যমদ্বয়ের বিভেদ তলে আলো একটি নির্দিষ্ট কোনে বেঁকে প্রতিসরিত (Huyghens principle), অথবা প্রতিফলিত হয়।

স্যার আইজাক নিউটনের সময় অনেকে বিশ্বাস করত যে *প্রিজম নতুন রঙের আলো সৃষ্টি করে*। আইজাক নিউটন দুটি প্রিজম নিয়ে দেখেন যে একটির উপর আলো পড়লে সেটি থেকে বর্ণালি সৃষ্টি হয় এবং দ্বিতীয় প্রিজমের মধ্য দিয়ে যাবার সময় তা আবার একটি রঙের আলোতে পরিণত হয়। এবং এই সিদ্ধান্তে পৌছান যে এই বর্ণালি গুলো প্রিজম তৈরি করেনি বরং এগুলো আগে থেকেই সাদা আলোর মাঝে অবস্থান করছিলো। প্রিজম আলো তৈরি করেনা, আলোর মধ্যে থাকা বর্ণালিগুলোকে শুধুমাত্র পৃথক করে। তিনি একটি লেন্স এবং আরেকটি প্রিজম ব্যবহার করে পূণরায় ঐ বর্ণালিগুলোকে সাদা রঙের আলোতে পরিনত করেন। স্যার আইজাক নিউটনের এই পরীক্ষাটি বিজ্ঞানের ইতিহাসে একটি স্মরণীয় দৃষ্টান্ত হিসাবে চিহ্নিত হয়ে রয়েছে।

অনেক সময় প্রিজম আলোর বিচ্ছুরন না ঘটিয়ে প্রতিফলন ঘটিয়ে থাকে। আলো প্রিজমের উপর একটি নির্দিষ্ট কোনে আপতিত হলে আলো বিচ্ছুরিত হয় না, বরং পূর্ণ অভ্যন্তরীণ প্রতিফলন ঘটে এবং আপতিত রশ্মির সবটুকুই প্রতিফলিত হয়। প্রিজমের এ ধর্মের কারণে এটিকে কোন কোন সময় আয়নার বিকল্প হিসাবে ব্যবহার করা হয়।

প্রিজমের প্রকারভেদ
------------------

### বিচ্ছুরণ প্রিজম

তুলনামূলক অপবর্তন স্পেকট্রামের অপবর্তন থেকে প্রাপ্ত প্রিজম।
* ত্রিভুজীয় প্রিজম
* অ্যাবে প্রিজম
* পেলিন-ব্রকা প্রিজম
* আমিচি প্রিজম
* কম্পাউন্ড প্রিজম
* গ্রিজম, অপবর্তনের পৃষ্ঠতলের সাথে বিকিরণশীল প্রিজম

### প্রতিফলন প্রিজম

* পঞ্চভুজ প্রিজম
* পোর্‌রো প্রিজম
* পোর্‌রো-আব্বে প্রিজম

### পোলারাইজিং প্রিজম

* নিকোল প্রিজম
* ওয়েলেস্টন প্রিজম
* রোকন প্রিজম
* গ্ল্যান-ফুকো প্রিজম
* গ্ল্যান-টেইলর প্রিজম
* গ্ল্যান-থমসন প্রিজম

আরও দেখুন
---------

* প্রিজম (জ্যামিতি)

তথ্যসূত্র
---------

1. ↑  I. Newton (১৭০৪)। *Opticks*। London: Royal Society। আইএসবিএন 0-486-60205-2।
2. ↑  "The Discovery of the Spectrum of Light"। সংগ্রহের তারিখ ১৯ ডিসেম্বর ২০০৯।

আরো পড়ুন
---------

* Hecht, Eugene (২০০১)। *Optics (4th ed.)*। Pearson Education। আইএসবিএন ০-৮০৫৩-৮৫৬৬-৫।

বহিঃসংযোগ
---------


উইকিমিডিয়া কমন্সে **প্রিজম (আলোকবিজ্ঞান)** সংক্রান্ত মিডিয়া রয়েছে।

উইকিঅভিধানে ***প্রিজম*** শব্দটি খুঁজুন।

* প্রিজমের মধ্য দিয়ে আলোকরশ্মি প্রতিসরনের জাভা অ্যাপ্লেট
* Grisms (Grating Prisms)  ওয়েব্যাক মেশিনে আর্কাইভকৃত ৯ অক্টোবর ২০১৩ তারিখে
* Fundamental Optics – CVI Melles Griot
* দুইটি প্রিজম এর স্পেকট্রস্কোপ এর জ্যামিতিক ব্যাখ্যা
**জার্নি টু মক্কাঃ ইন দ্যা ফুটস্টেপস্ অফ ইবনে বতুতা** (ইংরেজি: Journey to Mecca: In the footsteps of Ibn Batutta; বাংলা: মক্কা ভ্রমণ: ইবন বতুতার পদাঙ্কে) হল ন্যাশনাল জিওগ্রাফি সহ-প্রযোজিত এবং এসকে ফিল্মস প্রযোজিত একটি আইম্যাক্স (জায়ান্ট স্ক্রিন) নাটকীয় প্রামাণ্যচিত্র, যেখানে বিখ্যাত মুসলিম ভ্রমণকারী ইবনে বতুতার ১৩২৫ সালে নিজ দেশ মরোক্কো থেকে পবিত্র হজ্জের উদ্দেশ্যে মক্কা ভ্রমণের সত্য জীবনঘটনা রুপায়িত হয়েছে।

খ্যাতিমান ধারাবর্ণনাকারী ও অভিনেতা বেন কিংসলির ধারাবর্ণনায় এবং মুলচরিত্রে মরোক্কো বংশোদ্ভুত নবাগত অভিনেতা চেমস এডিন জিনুনের অভিনয়ে, প্রামাণ্যচিত্রটিতে ইবনে বতুতার স্বরচিত রিহিলা নামক ভ্রমণ গ্রন্থের বর্ণনা অনুসরণে মক্কার উদ্দেশ্যে তার ভ্রমণ এবং ভ্রমণপথের প্রথম আঠারোোমাসের ঘটনাবলি প্রদর্শন করা হয়, যার মাঝে তৎকালীন পালিত হজ্জের অনুকরণে বেশ কিছু দৃশ্য ফুটিয়ে তোলা হয়েছে।

মরোক্কো ও সৌদি আরবে আরবি ও ইংরেজি ভাষায় প্রামাণ্যচিত্রটির দৃশ্যধারণ হয়। এছাড়াও, প্রামাণ্যচিত্রটিতে আফ্রিকার ভাষাসমূহের  মাঝে মরোক্কোর বার্বার জাতির মাঝে প্রচলিত কথ্য ভাষার উচ্চারণশৈলীর অনুকরণে ইংরেজি ভাষায় ধারাবর্ণনা করা হয়েছে।

তথ্যসূত্র
---------

1. ↑  McNeil Jr. Donald G. (২০০৯-০২-১৩)। "The Long, Dusty Trek Toward Tolerance"। *New York Times*। সংগ্রহের তারিখ ২০০৯-০৮-২৭।
2. ↑  Staff। "Journey to Mecca"। Cosmic Picture। সংগ্রহের তারিখ ২০০৮-০৯-২৩। [*স্থায়ীভাবে অকার্যকর সংযোগ*]

বহিঃসংযোগ
---------

* Giant Screen: *Journey to Mecca*  ওয়েব্যাক মেশিনে আর্কাইভকৃত ১৩ আগস্ট ২০১৮ তারিখে
* ইন্টারনেট মুভি ডেটাবেজে *জার্নি টু মক্কা*  উইকিউপাত্তে এটি সম্পাদনা করুন (ইংরেজি)



]
জার্মান বিশ্ববিদ্যালয় উৎকর্ষ উদ্যোগ ২০১২
**জার্মান বিশ্ববিদ্যালয় উৎকর্ষ উদ্যোগ** জার্মানির শিক্ষা মন্ত্রণালয় এবং জার্মান গবেষণা ফাউন্ডেশন কর্তৃক গৃহীত একটি উদ্যোগ। এর লক্ষ্য জার্মান বিশ্ববিদ্যালয়সমূহে গবেষণা এবং বৈজ্ঞানিক শিক্ষার উপযোগী অনুকূল পরিবেশ সৃষ্টি করা, আন্তঃবিশ্ববিদ্যালয় এবং বিভিন্ন বিশ্ববিদ্যালয়ের বিভাগসমূহের মধ্যে সম্পর্কোন্নয়ন, গবেষণার ক্ষেত্রে আন্তর্জাতিক সহায়তাকে বলিষ্ঠ করা এবং জার্মান বিশ্ববিদ্যালয়সমূহের আন্তর্জাতিক ভাবমূর্তির উন্নতি করা। জার্মানির কেন্দ্রীয় সরকার এবং প্রাদেশিক সরকারসমূহের মধ্যে দীর্ঘদিন আলোচনার ফলস্বরূপ এই উদ্যোগ।

জার্মান বিশ্ববিদ্যালয় উৎকর্ষ উদ্যোগকে যুক্তরাজ্যের রাসেল গ্রুপের সাথে তুলনা করা যেতে পারে। এই উদ্যোগ কার্যত জার্মান গবেষণা ফাউন্ডেশন এবং জার্মান বিজ্ঞান ও মানবিক পরিষদ কর্তৃক পরিচালিত হয়। জার্মানির প্রায় ৩০টি বিশ্ববিদ্যালয় এই উদ্যোগের অন্তর্ভুক্ত। গবেষণা ও বিজ্ঞান শিক্ষাকে ত্বরাণ্বিত করার জন্য এগুলো বার্ষিক অনুদান লাভ করে। অনুদান তিন ধরনের হতে পারে:

প্রথম ধরনের অনুদান: এই অনুদান জার্মানির বিশ্ববিদ্যালয়গুলোর তরুণ বিজ্ঞানী এবং পিএইচডি শিক্ষার্থীদের জন্যে প্রায় ৪০টি গবেষণাকেন্দ্র স্থাপনের জন্য প্রদান করা হবে। এর মূল্য বার্ষিক দশ লক্ষ ইউরো।

দ্বিতীয় ধরনের অনুদান: প্রায় তিরিশটি "ক্লাস্টার অফ এক্সেলেন্স" বা উৎকর্ষী গুচ্ছ সৃষ্টিতে এই অনুদান ব্যয় করা হবে। এই গুচ্ছগুলো বিশ্ববিদ্যালয়সমূহকে জার্মানির শ্রেষ্ঠ গবেষণা ও ব্যবসা প্রতিষ্ঠানের সাথে যুক্ত করবে। এই গুচ্ছগুলো বার্ষিক প্রায় ৬৫ লক্ষ ইউরো লাভ করবে।

তৃতীয় ধরনের অনুদান: জার্মানির শ্রেষ্ঠ নয়টি বিশ্ববিদ্যালয় তাদের "ভবিষ্যৎ পরিকল্পনার" জন্য এই অনুদান লাভ করবে। বিশ্ববিদ্যালয়গুলোতে উচ্চমানসম্পন্ন গবেষণা কার্যক্রমকে উৎসাহিত করার জন্যই এই অনুদানের প্রবর্তন করা হয়েছে। এই অনুদানটি আন্তর্জাতিক গণমাধ্যম এবং শিক্ষাক্ষেত্রে ব্যাপক সমর্থন ও প্রশংসা লাভ করেছে।

আগামী পাঁচ বছরে অতিরিক্ত ১৯০ কোটি ইউরো এই বিশ্ববিদ্যালয়গুলো লাভ করবে। এই অর্থের অধিকাংশই বহন করবে কেন্দ্রীয় সরকার। জার্মান বিজ্ঞান ও মানবিক পরিষদ তৃতীয় ধরনের অনুদানটি প্রদান করে। জার্মান গবেষণা ফাউন্ডেশন প্রথম ও দ্বিতীয় ধরনের অনুদান প্রদান করে।

আরও দেখুন
---------

* হাইডেলবার্গ বিশ্ববিদ্যালয়
* টুবিঙেন বিশ্ববিদ্যালয়

তথ্যসূত্র
---------

1. 1 2  "German Science Council: The Excellence Initiative."। ২০ ফেব্রুয়ারি ২০১০ তারিখে মূল থেকে আর্কাইভ করা। সংগ্রহের তারিখ ৫ জানুয়ারি ২০১২।
2. ↑  "A German Ivy League Takes Shape"। *SCIENCE / AAAS*। ২০০৭-১১-১৮ তারিখে মূল থেকে আর্কাইভ করা। সংগ্রহের তারিখ ২০০৮-০৫-১৬।
**স্যাক্সে-কোবার্গ এবং গোথার প্রিন্স লিওপল্ড ফ্রানজ জুলিয়াস** ( ভিয়েনা, ৩১ জানুয়ারী ১৮২৪ – ভিয়েনা, ২০ মে ১৮৮৪) স্যাক্সে-কোবার্গ এবং গোথা-কোহরীর হাউজের একজন জার্মান রাজপুত্র ছিলেন।

*স্যাক্সনির ডুউক স্যাক্স-কোবার্গ-স্যালফিল্ডের* জন্ম নেওয়া *যুবরাজ লিওপল্ড ফ্রানজ জুলিয়াস তিনি স্যাক্স-কোবার্গের* প্রিন্স ফার্দিনান্দের তৃতীয় পুত্র এবং গোথ এবং প্রিন্সেস মারিয়া আন্তোনিয়া কোহরি ছিলেন ।

লিওপোল্ড একটি ছোট ছেলে এবং উপাধি বা জমির উত্তরাধিকারী হওয়ার সম্ভাবনা ছিল না, তাই তিনি অস্ট্রিয়ান সাম্রাজ্যের পরিষেবাতে সেনাবাহিনীতে প্রবেশ করেছিলেন। এক পর্যায়ে লিওপোল্ড স্পেনের দ্বিতীয় ইসাবেলের সম্ভাব্য স্বামী হিসাবে বিবেচিত হত। ফ্রান্স ও অন্যান্য ইউরোপীয় শক্তির প্রতিরোধের পরেও এটি বাস্তববাদী হিসাবে প্রমাণিত হয়নি। স্পেন ১৮১৫ সাল থেকে পুরো সময় জুড়ে গ্রেট পাওয়ার প্রতিদ্বন্দ্বিতার দৃশ্য ছিল এবং সমস্ত মহা শক্তিরা বিভিন্ন প্রার্থীকে সমর্থন দিয়ে তাদের প্রভাবিত করতে চাইছিল। স্যাক্সে-কোবার্গ পরিবারটি ব্রিটিশ স্বার্থের সাথে খুব নিবিড়ভাবে জড়িত বলে মনে করা হয়েছিল। কোবার্গ প্রভাব ব্যাপকভাবে প্রসারিত। গ্রেট ব্রিটেনে রানী ভিক্টোরিয়া এবং তার স্বামী প্রিন্স অ্যালবার্ট ছিলেন লিওপোল্ডের প্রথম চাচাত ভাই, অন্যদিকে বেলজিয়ামের লিওপল্ড ছিলেন লিওপোল্ডের পিতৃ এবং রানী ভিক্টোরিয়ার মামা, এবং লিওপোল্ডের ভাই পর্তুগালের দ্বিতীয় রাজা ফারদিনান্দ ছিলেন পর্তুগালের দ্বিতীয় রানী মারিয়ার স্বামী। স্পেনীয় বিবাহের ক্ষেত্রে লিওপল্ডের প্রার্থিতাটি ফ্রান্স স্পেনের দ্বিতীয় রানী ইসাবেলা এবং স্পেনের তার চাচাতো ভাই ফ্রান্সিসের মধ্যে তড়িঘড়ি বিবাহ বন্ধনের অজুহাত হিসাবে লুই ফিলিপের পুত্র এবং রানির মধ্যবর্তী সময়ের মধ্যে ব্যবহার করেছিল। স্পেনের ছোট বোন। 

পরে লিওপল্ড কনস্টান্জে জিগার নামে পরিচিত একজন সাধারণ মহিলা। তিনি তাঁর একটি পুত্র সন্তানের জন্ম দিয়েছিলেন, ১৮৬০ সালের ১২ অক্টোবর ভিয়েনায় ফ্রেঞ্জ নামে পরিচিত। লিওপোল্ড এবং কনস্টানজির ছয় মাস পরে, ১৮ এপ্রিল ১৮৬১-এ বিয়ে হয়েছিল। অবিলম্বে, তিনি তার পুত্রকে চিনতে পেরেছিলেন, যিনি ২৪ জুলাই ১৮৬২-তে *ফ্রেইহর ভন রুটেনস্টাইন* তৈরি করেছিলেন। একই দিন কনস্টানজিকে তার নিজের মতো করে *ফ্রেইফরাও ভন রুটেনস্টেইন* তৈরি করা হয়েছিল। তাঁর পিতামাতার বিবাহ অসম ছিল (এবং এইভাবে মরগানেটিক ), ফ্রাঞ্জকে কোহরি এবং স্যাক্সে-কোবার্গ-গোথার উত্তরসূরি থেকে নিষিদ্ধ করা হয়েছিল। নির্বিশেষে, তিনি ১৮৯৯ সালের ২৯ আগস্ট নিঃসন্তান এবং অবিবাহিত অবস্থায় মারা যান।

*[ ডি ]*

প্রদর্শিত সৌলন্যাদি
-------------------

* বেলজিয়াম  : *১৮৫০* এর রয়েল অর্ডার অফ গ্র্যান্ড কর্ডন,
* আর্নেস্টাইন ডুচি : স্যাক্সে-আর্নেস্টাইন হাউস অর্ডার, *মার্চ ১৮৪২* এর গ্র্যান্ড ক্রস
* পর্তুগাল রাজ্য  : গ্র্যান্ড ক্রস অফ দি অর্ডার অফ দ্য টাওয়ার অ্যান্ড তরোয়াল, *১৯ জুন ১৮৩৪*

তথ্যসূত্র
---------

1. ↑  Kenneth Bourne, The Foreign Policy of Victorian England 1830-1902 (Oxford, 1970), pp.58-60
2. ↑  Le livre d'or de l'ordre de Léopold et de la croix de fer, Volume 1 /Ferdinand Veldekens
3. ↑  *Adreß-Handbuch des Herzogthums Sachsen-Coburg und Gotha* (১৮৪৩). "Herzoglich Sachsen-Ernestinischer Hausorden", p. 3[*স্থায়ীভাবে অকার্যকর সংযোগ*]
4. ↑  Bragança, Jose Vicente de (২০১৪)। "Agraciamentos Portugueses Aos Príncipes da Casa Saxe-Coburgo-Gota" (portuguese ভাষায়): 9। সংগ্রহের তারিখ ২৮ নভেম্বর ২০১৯। উদ্ধৃতি শৈলী রক্ষণাবেক্ষণ: অচেনা ভাষা (link)

* ই জোনস-প্যারি, স্প্যানিশ বিবাহ, 1841-1846 (লন্ডন, 1936)
বাগডোগরা রেলওয়ে স্টেশন
বাগডোগরা বিমানবন্দর
**বাগডোগরা** ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার একটি জনগণনা নগর৷ শহরটি চা বাগান দ্বারা পরিবেষ্ঠিত৷ বাগডোগরা বৃৃৃহত্তর শিলিগুড়ি শহরের একটি অংশ৷ শহরটি জেলাসদর দার্জিলিং ছাড়াও কলকাতার সাথে সড়কপথে যুক্ত৷ বাগডোগরা বিমানবন্দরের মাধ্যমে শহরটি কলকাতা, দিল্লি, মুম্বাই ও চেন্নাইয়ের সাথে আকাশপথে যুক্ত৷ এছাড়া কাটিহার রেলবিভাগের অন্তর্গত বাগডোগরা রেলওয়ে স্টেশনটি এখানে অবস্থিত৷ বাগডোগরা বিমানবন্দরটি বর্তমানে একটি কাস্টম বিমানবন্দর৷

ভূগোল
-----

**বাগডোগরা** শহরের অবস্থান ২৬॰ ২৫' উত্তর ও ৮৮॰ ১২' পূর্ব গোলার্ধে৷ এটি পশ্চিমবঙ্গের দ্বিতীয় বৃৃহত্তম ও গুরুত্বপূর্ণ নগর শিলিগুড়ি থেকে ১১ কিলোমিটার পশ্চিমে অবস্থিত৷ এটি বৃৃহত্তর শিলিগুড়ি শহরের একটি অংশ৷ এটি পশ্চিমবঙ্গ রাজ্যের উত্তরবঙ্গ অঞ্চলের জলপাইগুড়ি বিভাগের দার্জিলিং জেলার শিলিগুড়ি মহকুমার অন্তর্গত নকশালবাড়ি ব্লকে অবস্থিত একটি জনগণনা নগর৷ এটি নেপাল ও বাংলাদেশ সীমান্তের মধ্যবর্তী স্থানে অবস্থিত ও উভয় আন্তর্জাতিক সীমান্তের সাথে সুপরিবহন ব্যবস্থার মাধ্যমে যুক্ত৷

পরিবহন ব্যবস্থা
---------------

শহরটির পরিবহন ব্যবস্থার তিনটি পর্যায় রয়েছে যথা, আকাশপথ, রেলপথ ও সড়কপথ৷

### আকাশপথ

*বাগডোগরা বিমানবন্দরটি* (IATA: IXB, ICAO: VEBD) পশ্চিমবঙ্গের উত্তরাংশে শিলিগুড়ি শহরের ১৬ কিলোমিটার পশ্চিমে অবস্থিত৷ বিমানবন্দরটি আইএএফ নং ২০ উইং এবং মিকোয়াইন-গুরেভিচ মিগ -২১ (মিগ -২১) ফ্লাইটের যোদ্ধা বিমানের সংখ্যা ৮ স্কোয়াড্রন এবং হেলিকপ্টার ইউনিট এর ঘাঁটি। আলিপুরদুয়ার জেলার হাসিমারায় বায়ু সেনা ঘাঁটির পাশাপাশি; এটি উত্তরবঙ্গ, সিকিমসহ বৃহত্তর এলাকা জুড়ে যুদ্ধ বিমানের পরিচালনা করে থাকে এবং প্রয়োজন হলে ভুটানে পরিষেবা প্রদান করে। ভারতীয় সেনাবাহিনী XXXIII কর্প জন্য সুকনার কাছাকাছি অবস্থিত সব সামরিক বিমান ট্রাফিক বেস পূরণ করে। এটি দার্জিলিং, কার্শিয়াং, মিরিক, কালিম্পং ও সিক্কিম রাজ্যের মতো পর্বতসংকুল অঞ্চলগুলিতে ভ্রমণের প্রবেশদ্বার৷ বিমানবন্দরটি থেকে কলকাতা, মুম্বাই, দিল্লি, ব্যাঙ্গালোর, চেন্নাই, গুয়াহাটি, প্রভৃতি শহরে বিমানযোগাযোগ রয়েছে। এছাড়া এই বিমানবন্দর থেকে কাঠমান্ডু, থিম্পু(পারো) ও ব্যাংককের সঙ্গে আন্তর্জাতিক পথে বিমান যোগাযোগ রয়েছে৷ ২০১৪-২০১৫ সালে বিমানবন্দরটি ১ মিলিয়নের বেশি যাত্রী পরিবহন করেছে, যা পুর্ববর্তী বছর থেকে ৪৩.৬% বৃৃদ্ধিকে সূচিত করে৷

### রেলপথ

শহরটিতে বাগডোগরা রেলওয়ে স্টেশন রয়েছে, যা উত্তরপূর্ব রেলের শিলিগুড়ি কাটিহার শাখার অন্তর্গত৷ এটি রেলপথে শিলিগুড়ি, নকশালবাড়ী, ঠাকুরগঞ্জ, ইসলামপুর, কিশানগঞ্জ ও কাটিহার-এর সাথে যুক্ত৷

### সড়কপথ

এটি ২৭ নং জাতীয় সড়ক ও ৩২৭ নং জাতীয় সড়কের ওপর অবস্থিত৷ এছাড়া এশীয় মহাসড়ক ২ এই শহরের ওপর দিয়ে পরিবাহিত৷

তথ্যসূত্র
---------

1. 1 2  "Fact and Figures"। *www.wb.gov.in*। সংগ্রহের তারিখ ১৫ জানুয়ারি ২০১৯।
2. ↑  "52nd REPORT OF THE COMMISSIONER FOR LINGUISTIC MINORITIES IN INDIA" (পিডিএফ)। *nclm.nic.in*। Ministry of Minority Affairs। পৃষ্ঠা 85। ২৫ মে ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১৫ জানুয়ারি ২০১৯।
3. ↑  Kumar, Brajesh (২০০৩)। *Pilgrimage Centers of India*। New York: Diamond Pocket Books। পৃষ্ঠা 170। আইএসবিএন 81-7182-185-5। সংগ্রহের তারিখ ২৮ মে ২০০৯।
**বোলু কুকুস** হল ইন্দোনেশীয় রন্ধনশৈলী অন্তর্গত একটি ঐতিহ্যবাহী জলখাবার যাকে দেখতে অনেকটা ভাপানো স্পঞ্জ কাপকেকের মতো।   ভিন্নমতে *বোলু কুকুস* শব্দটির মাধ্যমে সাধারণত *কুয়ে মাংকুক* নামক একধরনের খাবারকে নির্দেশ করা হয় যা প্রধানত গমের আটা (কোনও রকম চালের আটা অথবা ট্যাপিওকা বা সুজি এই ময়দায় মিশ্রিত থাকেনা), চিনি, ডিম, দুধ এবং সোডা দিয়ে তৈরি করা হয়। এর পাশাপাশি খাবারে সুগন্ধ যোগ করতে সাধারণ ভ্যানিলা, চকলেট, *পান্ডান পাতা* (ইন্দোনেশিয়ার একটি আঞ্চলিক গাছের পাতা যা বিভিন্ন খাবারে ব্যবহার হয়) অথবা স্ট্রবেরি ইত্যাদি ব্যবহার করা হয়।  ফেটানো ডিম এবং সোডা ব্যবহার করে কেকটিকে স্ফীত আকার দেওয়া হয়। সোডা হিসাবে এর মধ্যে লেবুর জল  বা স্প্রাইট মেশানোর রীতি আছে। 

বোলু কুকুসকে একধরনের স্থানীয় খাবার *কুই বোলুর* একটি প্রকারভেদ হিসাবে চিহ্নিত করা হয়। কুই বোলু বলতে সাধারনত বিভিন্ন ধরণের *স্পঞ্জ কেক*, *কাপকেক* এবং *টার্টস* -কে বোঝানো হয়। *বোলু* শব্দটি প্রধানত পর্তুগিজদের ব্যবহৃত একটি শব্দ *বোলো* থেকে উদ্ভুত হয়েছে। সাধারণত একটি কেক ও তার গঠন এবং প্রকৃতি বর্ণনা করতে বোলু শব্দটি ব্যবহার হয়। বোলু কুকুসের গঠন *টার্ট* বা *শিফন* কেকের মতোই নরম এবং তুলতুলে হয়। *বোলু কুকুসকে* সাধারনত ভাপিয়ে তৈরি কাপকেকের শ্রেনীভুক্ত না করে, একটি *টার্ট* হিসাবে চিহ্নিত করাই বাঞ্ছনীয়। তবে *বোলু কুকুস*-এর নিচের অংশটি সাধারণ কাপকেকের মতো একটি ঢেউতোলা কাগজের পাত্রে আবৃত থাকে। যা দেখে অনেকেই একে কাপকেকের সাথে তুলনা করে। কিন্তু সাধারন কাপকেকের সাথে এর কিছু বিশেষ পার্থক্য থাকার জন্য এটিকে সাধারণত কাপকেকের শ্রেণীতে অন্তর্ভুক্ত না করাই ভালো।

তথ্যসূত্র
---------

1. 1 2  "Bolu Kukus Steamed Cupcake"। *SORTEDfood* (ইংরেজি ভাষায়)। ২০২০-০৭-১১ তারিখে মূল থেকে আর্কাইভ করা। সংগ্রহের তারিখ ২০২০-০৭-০৯।
2. 1 2 3  "Steamed Sponge Cake (*Bolu Kukus*) Recipe by Dapoer-Indonesia @ us"। *Cookpad* (ইংরেজি ভাষায়)। সংগ্রহের তারিখ ২০২০-০৭-০৯।
**মসাগ্রাম** (ইংরেজি: Masagram) হল ভারতের পশ্চিমবঙ্গ রাজ্যের পূর্ব বর্ধমান জেলার বর্ধমান সদর দক্ষিণ মহকুমার জামালপুর ব্লকের আজহাপুর গ্রাম পঞ্চায়েতের অন্তর্গত একটি শহর। মসাগ্রাম থেকে প্রথম চন্দ্রগুপ্তের  একটি মুদ্রা আবিষ্কৃত হয়েছে, যা বর্তমানে বঙ্গীয় সাহিত্য পরিষদে সংরক্ষিত রয়েছে।

ভূ-উপাত্ত
---------

মসাগ্রাম ২৩°০৮′১৮″ উত্তর ৮৮°০১′৫১″ পূর্ব﻿ / ﻿২৩.১৩৮৩৮৬৮° উত্তর ৮৮.০৩০৭০০৭° পূর্ব﻿ / 23.1383868; 88.0307007 এ অবস্থিত।

এটি দামোদর নদীর তীরে অবস্থিত।এটি পালসিট থেকে প্রায় ৭ কিলোমিটার (৪.৩ মাইল) দক্ষিণে এবং শক্তিগড় থেকে ১২ কিলোমিটার (৭.৫ মাইল) দূরে অবস্থিত।

জনসংখ্যা
--------

মসাগ্রাম ৪৩১০ জনসংখ্যার সাথে জামালপুর ব্লকের ১২ তম জনসংখ্যাবিশিষ্ট গ্রাম, যা ভারতের পশ্চিমবঙ্গের পূর্ব বর্ধমান জেলায় অবস্থিত।মসাগ্রাম গ্রামের মোট ভৌগোলিক এলাকা ৩.৮২ বর্গ কিলোমিটার এবং এটি ব্লকের এলাকায় ১৬ তম বৃহত্তম গ্রাম।গ্রামের জনসংখ্যা ঘনত্ব প্রতি কিলোমিটারে ১১২৮ জন।

যোগাযোগ
-------

বর্ধমান জংশন রেল স্টেশন থেকে মসাগ্রাম রেলওয়ে স্টেশন ২৩ কিলোমিটার (১৪ মাইল) এবং হাওড়া-বর্ধমান কর্ড লাইনে হাওড়া জংশন রেলওয়ে স্টেশন থেকে ৭২ কিলোমিটার (৪৫ মাইল) দূরে অবস্থিত।  এটি  বাঁকুড়া-মসাগ্রাম লাইনের নির্মানস শেষে একটি টার্মিনা্ল স্টেশন (নির্মাণাধীন) হবে। 

এটি এনএইচ ১৯-এ অবস্থিত এবং একটি রাস্তা মেমারীতে গ্র্যান্ড ট্রাঙ্ক রোডের পরিণত হয়।

তথ্যসূত্র
---------

1. ↑  রাখালদাস বন্দ্যোপাধ্যায়, বাঙ্গালার ইতিহাস, দে'জ পাবলিশিং, কলকাতা-৭৩, আইএসবিএন ৯৭৮-৮১-২৯৫-০৭৯১-৪, পৃষ্ঠাঃ ৩২
2. ↑  "Masagram"। সংগ্রহের তারিখ ২০০৯-০৮-২২।
3. ↑  "Masagram Village"। [*স্থায়ীভাবে অকার্যকর সংযোগ*]
4. ↑  Eastern Railway local time table
5. ↑  Eastern Railway Time Table.
6. ↑  "Bankura Damodar Rail to roll again from 14th Jan"। ২০০৮-০৫-১৬ তারিখে মূল থেকে আর্কাইভ করা। সংগ্রহের তারিখ ২০০৯-০৮-২২।
**মসদই উচ্চ বিদ্যালয়**, টাঙ্গাইল জেলার মির্জাপুর উপজেলার একটি উচ্চ বিদ্যালয়।  এটি ১৪ অক্টোবর ১৯৯৪ সালে প্রতিষ্ঠিত হয়৷

ইতিহাস
------

১৯৯৪ সালে নিভৃত পল্লীর অভ্যন্তরে অত্র এলাকার কৃতি সন্তান মেজর মুরাদ আলী খান (অবঃ) হাত ধরেই প্রাথমিকভাবে বিদ্যালটির অগ্রযাত্রা শুরু হয়। পর্যায়ক্রমে স্থানীয় কর্তৃপক্ষের প্রচেষ্টার ফলে স্থানীয় সাংসদ বিদ্যালয়টির ভিত্তি প্রস্তর স্থাপন করেন। অত্র বিদ্যালয় থেকে ছাত্র-ছাত্রীরা জে.এস.সি এবং এস.এস.সি পরীক্ষায় অংশ গ্রহণ করে আশানুরূপ ফল লাভ করতে সক্ষম হচ্ছে। টাঙ্গাইল শহর থেকে ৪০ কি.মি. দক্ষিণে অত্যন্ত মনোরম প্রাকৃতিক পরিবেশে বিদ্যালয়টি অবস্থিত।

অবকাঠামো
--------

১৯৯৪ সালে বিদ্যালয় প্রতিষ্ঠার পর, কয়েকটি টিনশেড শ্রেণী কক্ষ নিয়ে বিদ্যালয়ের একাডেমিক কার্যক্রম শুরু হয়। তারপর গণপ্রজাতন্ত্রী বাংলাদেশ সরকারের, শিক্ষা প্রকৌশল অধিদপ্তর এর বাস্তবায়নে চার তলা বিশিষ্ট ভবন ২০১৮-১৯ সন এ নির্মিত হয় । বর্তমানে বিদ্যালয়টির পরিবেশ, শিক্ষার মান উন্নত হওয়ায় এর সুনাম রয়েছে । আশেপাশের এলাকা মকিমপুর, দড়িবহর, চরবিলসা, মানড়া, ধুলঝুরি, টেগুরী, নবগ্রাম, নাগরপাড়ার ছাত্র-ছাত্রীদের শিক্ষা উন্নয়নে আমাদের শিক্ষকগণের অবদান অনস্বীকার্য ।

বর্তমান অবস্থা
--------------

বর্তমানে বিদ্যালয়টির প্রধান শিক্ষক হিসেবে দায়িত্ব পালন করছেন মোঃ তোফাজ্জল হোসেন খান।

অর্জন
-----

বিদ্যালয়ের ছাত্র-ছাত্রীরা আন্তঃ উপজেলা ও জেলা ক্রীড়া প্রতিযোগীতায় অংশগ্রহণ করে উপজেলা ও জেলা পর্যায়ে কৃতিত্ব অর্জন করছে।

তথ্যসূত্র
---------

1. ↑  "বাংলাদেশ স্কাউটস | বাংলাদেশ স্কাউটস অনলাইন ডিজিটাল রেকর্ড এবং স্কাউট সার্ভিস সিস্টেম"। *service.scouts.gov.bd*। সংগ্রহের তারিখ ২০২২-০২-০৪।
2. ↑
পেটি অফিসার **চিমন সিং**, এমভিসি (১ জুন ১৯৪৫) ছিলেন ভারতীয় নৌবাহিনীর নাবিক। তিনি ১৯৭১ এর ভারত-পাকিস্তান যুদ্ধে অংশ নিয়েছিলেন এবং তার বীরত্বের জন্য তিনি ভারতের দ্বিতীয় সর্বোচ্চ বীরত্বের পুরস্কার মহাবীর চক্র এবং বাংলাদেশের মুক্তিযুদ্ধ পুরষ্কারে ভূষিত হয়েছিলেন।

জীবনের প্রথমার্ধ
----------------

পেটি অফিসার চিমন সিং এর জন্ম ১৯৪৫ সালের ১ জুন হরিয়ানার গুড়গাঁও জেলা গোকাল গড় গ্রামে এবং তাঁর পিতার নাম শ্রী রাও নন্দ কিশোর যাদব।

সামরিক ক্যারিয়ার
-----------------

পেটি অফিসার চিমন সিং ১৯৬১ সালের ৮ ই জুন নাবিক হিসাবে ভারতীয় নৌবাহিনীতে যোগদান করেছিলেন। তিনি লিডিং সিমেন এবং দ্বিতীয় ক্লিয়ারেন্স ডুবুরির ক্লাস এবং জলের নিচে বোমা নিষ্পত্তি বিশেষজ্ঞ হিসাবে পদোন্নতি পেয়েছিলেন এবং কোচিনের নেভাল ডাইভিং স্কুল-এ যুদ্ধজাহাজ ও সাবমেরিনের বিরুদ্ধে লিম্পেট মাইন ব্যবহারে বিশেষজ্ঞ ছিলেন। একাত্তরের ভারত-পাকিস্তান যুদ্ধের আগে তিনি পূর্ব পাকিস্তানে মুক্তি বাহিনী বিপ্লবীদের প্রশিক্ষণের সাথেও যুক্ত ছিলেন।

একাত্তরের যুদ্ধের সময়, পেটি অফিসার চিমন সিং লিডিং সিম্যান পদে অধিষ্ঠিত ছিলেন। লিডিং সিম্যান চিমন সিং ৮ থেকে ১১ ই ডিসেম্বর পর্যন্ত মোংলা ও খুলনায় পাকিস্তানি লক্ষ্যবস্তুতে হামলা চালানোর দায়িত্ব দেওয়া একটি জাহাজের ক্রু সদস্য ছিলেন। খুলনায় অপারেশন চলাকালীন তার নৌকাটি পাকিস্তানি চালিত ফায়ারের ধাক্কায় ডুবে গিয়েছিল এবং তিনি খুব খারাপভাবে আহত হয়েছিলেন। পাকিস্তানের তীর রক্ষায় জলে লক্ষ্য করে গুলি ছোঁড়ে। লিডিং সিম্যান চিমন সিং লক্ষ করেছেন যে বেঁচে থাকা দু'জনের নৌযান চালাতে অসুবিধা হচ্ছে। গুরুতর আহত হওয়া সত্ত্বেও এবং তার ব্যক্তিগত সুরক্ষার অনিচ্ছাকৃত সত্ত্বেও তিনি তাদের উদ্ধার করতে গিয়ে ভারী শত্রুদের ফায়ারকে উপেক্ষা করে তাদের তীরে পৌঁছে দিয়েছিলেন। উপকূলে পৌঁছে তিনি নিজেকে শত্রুপক্ষের ফায়ারের সংস্পর্শে নিয়ে ছুটে গেলেন এবং এর ফলে তার সহকর্মীদের ধরে ফেলতে সক্ষম হন। তবে শেষ পর্যন্ত তাকেও বন্দী করা হয়েছিল। বাংলাদেশের স্বাধীনতায় তিনি মুক্তি পেয়ে ভারতে ফিরে আসেন। 

বীরত্ব ও নেতৃত্ব প্রদর্শনের জন্য, লিডিং সিম্যান চিমন সিংহকে ভারতের দ্বিতীয় সর্বোচ্চ বীরত্বের পুরস্কার মহাবীর চক্র প্রদান করা হয়েছিল।

তথ্যসূত্র
---------

1. ↑  "New Diving Facility in Honour of Naval War Hero at Diving School, Kochi"। Indian Navy, Govt of India।
2. ↑  "P/O Chiman Singh, MVC"। The War Decorated India & Trust।
3. ↑  Dabas, Col. Dilbas (১৪ জুলাই ২০১৮)। "Chiman Yadav — the sea warrior from Rewari"। *The Tribune*।
এটি গ্রেগরীয় বর্ষপঞ্জী অনুযায়ী ৫৬০-এর দশক। এটি শুরু হয়েছে ১লা জানুয়ারি, ৫৬০ থেকে এবং শেষ হয়েছে ৩১ ডিসেম্বর, ৫৬৯ তারিখে।

ঘটনা
----

### ৫৬০

এই অনুচ্ছেদটি ৫৬০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৫৬১

এই অনুচ্ছেদটি ৫৬১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৫৬২

এই অনুচ্ছেদটি ৫৬২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৫৬৩

এই অনুচ্ছেদটি ৫৬৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৫৬৪

এই অনুচ্ছেদটি ৫৬৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৫৬৫

এই অনুচ্ছেদটি ৫৬৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৫৬৬

এই অনুচ্ছেদটি ৫৬৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৫৬৭

এই অনুচ্ছেদটি ৫৬৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৫৬৮

এই অনুচ্ছেদটি ৫৬৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৫৬৯

এই অনুচ্ছেদটি ৫৬৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
এটি গ্রেগরীয় বর্ষপঞ্জী অনুযায়ী ৫৮০-এর দশক। এটি শুরু হয়েছে ১লা জানুয়ারি, ৫৮০ থেকে এবং শেষ হয়েছে ৩১ ডিসেম্বর, ৫৮৯ তারিখে।

ঘটনা
----

### ৫৮০

এই অনুচ্ছেদটি ৫৮০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৫৮১

এই অনুচ্ছেদটি ৫৮১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৫৮২

এই অনুচ্ছেদটি ৫৮২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৫৮৩

এই অনুচ্ছেদটি ৫৮৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৫৮৪

এই অনুচ্ছেদটি ৫৮৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৫৮৫

এই অনুচ্ছেদটি ৫৮৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৫৮৬

এই অনুচ্ছেদটি ৫৮৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৫৮৭

এই অনুচ্ছেদটি ৫৮৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

কেন কুলা থেকে ছাতা দেওয়া হয়েছে।এবং ছাতা দেওয়ার কারণ কি?

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৫৮৮

এই অনুচ্ছেদটি ৫৮৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৫৮৯

এই অনুচ্ছেদটি ৫৮৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
শাকিল আহমেদ নামের অন্যান্য ব্যক্তির জন্য শাকিল আহমেদ (দ্ব্যর্থতা নিরসন) দেখুন।

**শাকিল আহমেদ** (জন্ম: ৭ জানুয়ারি ১৯৮৮) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ব্রাদার্স ইউনিয়ন এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন বাম পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় হিসেবে খেলে থাকেন।

২০০৯–১০ মৌসুমে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১০–১১ মৌসুমে তিনি শেখ জামালে যোগদান করেছেন, শেখ জামালের হয়ে তিনি ১টি লিগ শিরোপা জয়লাভ করেছেন। শেখ জামালে মাত্র ১ মৌসুম অতিবাহিত করার পর মুক্তিযোদ্ধা সংসদের সাথে চুক্তি স্বাক্ষর করেছেন। পরবর্তীকালে, তিনি ঢাকা মোহামেডান এবং শেখ রাসেলের হয়ে খেলেছেন। ২০১৯–২০ মৌসুমে, তিনি ঢাকা মোহামেডান হতে ব্রাদার্স ইউনিয়নে যোগদান করেছেন।

২০১০ সালে, শাকিল বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১৭ ম্যাচে ১টি গোল করেছেন। দলগতভাবে, শাকিল এপর্যন্ত ১টি শিরোপা জয়লাভ করেছেন, যা তিনিশেখ জামালের হয়ে জয়লাভ করেছেন।

প্রারম্ভিক জীবন
---------------

শাকিল আহমেদ ১৯৮৮ সালের ৭ই জানুয়ারি তারিখে বাংলাদেশের পিরোজপুরে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

২০১০ সালের ১৬ই ফেব্রুয়ারি তারিখে, মাত্র ২২ বছর ১ মাস ১০ দিন বয়সে, শাকিল তাজিকিস্তানের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, তবে ম্যাচের ৮৫তম মিনিটে রক্ষণভাগের খেলোয়াড় নাসিরউদ্দিন চৌধুরীর বদলি খেলোয়াড় হিসেবে তিনি মাঠ ত্যাগ করেন। ম্যাচটি বাংলাদেশ ২–১ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে শাকিল সর্বমোট ৩ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর ১ মাস ৮ দিন পর, বাংলাদেশের জার্সি গায়ে প্রথম গোলটি করেন; পরবর্তী বছরের ২৩শে মার্চ তারিখে, মিয়ানমারের বিরুদ্ধে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।

পরিসংখ্যান
----------

### আন্তর্জাতিক

*২৪ এপ্রিল ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| বাংলাদেশ | ২০১০ | ৩ | ০ |
| ২০১১ | ৭ | ১ |
| ২০১২ | ৩ | ০ |
| ২০১৩ | ২ | ০ |
| ২০১৬ | ২ | ০ |
| সর্বমোট | ১৭ | ১ |

### আন্তর্জাতিক গোল

| গোল | তারিখ | মাঠ | প্রতিপক্ষ | স্কোর | ফলাফল | প্রতিযোগিতা | সূত্র |
| --- | --- | --- | --- | --- | --- | --- | --- |
| ১ | ২৩ মার্চ ২০১১ | থুয়ুন্না স্টেডিয়াম, ইয়াঙ্গুন, মিয়ানমার |  মিয়ানমার | **১**–০ | ২–০ | ২০১২ এএফসি চ্যালেঞ্জ কাপ বাছাইপর্ব |  |

তথ্যসূত্র
---------

1. ↑  "AFC CHALLENGE CUP 2012"। *এশিয়ান ফুটবল কনফেডারেশন* (ইংরেজি ভাষায়)। সংগ্রহের তারিখ ২৪ এপ্রিল ২০২১।

বহিঃসংযোগ
---------

* সকারওয়েতে শাকিল আহমেদ (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে শাকিল আহমেদ (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে শাকিল আহমেদ (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে শাকিল আহমেদ (ইংরেজি) উইকিউপাত্তে এটি সম্পাদনা করুন
সংজ্ঞা নিবন্ধের সাথে বিভ্রান্ত হবেন না।

**স্বজ্ঞা** (Intuition) দ্বারা প্রমাণ, সাক্ষ্য, সচেতন যুক্তি বা কীভাবে জ্ঞান আহরিত হল তা জানা ছাড়াই জ্ঞান অর্জনের ক্ষমতা। বিভিন্ন লেখক স্বজ্ঞার সংজ্ঞা বিভিন্নভাবে দিয়েছেন, যেগুলোর মধ্যে একে অচেতন জ্ঞানে প্রত্যক্ষ প্রবেশ (direct access to unconscious knowledge), অচেতন চেতনা (unconscious cognition), অন্তঃস্থিত অনুভূতি (inner sensing), অন্তর্দৃষ্টি (inner insight), অচেতন প্যাটার্ন পরিচিতি (unconscious pattern-recognition), সচেতন যুক্তি ছাড়া প্রবৃত্তিগতভাবেই কিছু বোঝার ক্ষমতা ইত্যাদি দ্বারা সংজ্ঞায়িত করা হয়েছে। অনেক দার্শনিকগণ বলেন, স্বজ্ঞাকে প্রায়ই সহজাত প্রবৃত্তি, সত্য, বিশ্বাস, অর্থ ও অন্যান্য বিষয়ের সাথে মিলিয়ে ফেলা হয়, যেখানে অন্যেরা বলেন সহজাত প্রবৃত্তি, বিশ্বাস ও স্বজ্ঞা - এগুলো মোটামুটিভাবে সম্পর্কবদ্ধ।

শব্দের ব্যুৎপত্তি
-----------------

"স্বজ্ঞা" শব্দটি ইংরেজি *intuition* এর পারিভাষিক শব্দ। *intuition* শব্দটি এসেছে ল্যাতিন ক্রিয়াপদ *intueri* বা লেট মিডল ইংলিশ (late middle English) শব্দ *intuit* থেকে। *intueri* এর বাংলা করলে দাঁড়ায় "বিবেচনা" আর *intuit* এর বাংলা করলে দাঁড়ায় "ভাবা"।

তথ্যসূত্র
---------

1. 1 2  "intuition"। সংগ্রহের তারিখ ২২ ডিসেম্বর ২০১৪।
2. ↑  "intuition"। ২২ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০১৪।
3. ↑  Aurobindo, Sri। *The synthesis of yoga*। Pondicherry: Sri Aurobindo ashram trust। পৃষ্ঠা 479–480। আইএসবিএন 978-0-9415-2465-0। সংগ্রহের তারিখ ২৬ ডিসেম্বর ২০১৪।
4. ↑  Intuition and consciousness – Rosenblatt AD, Thickstun JT. Psychoanal Q. 1994 Oct;63(4):696-714.
5. ↑  Raymond DePaul, Michael; M. Ramsey, William। "One Prevalent Misuse of Intuition"। *Rethinking Intuition: The Psychology of Intuition and Its Role in Philosophical Inquiry*। England: Rowman & littlefield publisher Inc। পৃষ্ঠা 84। সংগ্রহের তারিখ ২২ ডিসেম্বর ২০১৪।
6. ↑  Raymond DePaul, Michael; M. Ramsey, William। "One Prevalent Misuse of Intuition"। *Rethinking Intuition: The Psychology of Intuition and Its Role in Philosophical Inquiry*। England: Rowman & littlefield publisher Inc। পৃষ্ঠা 84। সংগ্রহের তারিখ ২২ ডিসেম্বর ২০১৪।

বহিঃসংযোগ
---------
**সোরোইয়া জাদুঘর** (Spanish: *Museo Sorolla*) একটি যাদুঘর যা স্পেনের মাদ্রিদে, অবস্থিত। এই যাদুঘরের বৈশিষ্ট্য হল, শিল্পী জোকুইন সরল্লার কাজ এখানে সংরক্ষিত আছে।

ভবনটি মূলত শিল্পীর বাড়ি ছিল এবং তার স্ত্রীর মৃত্যুর পর এটিকে যাদুঘরে রূপান্তরিত করা হয়েছিল। এটির নকশা করেছিল এনরিক মারিয়া রেপুলেস এবং ১৯৬২ সালে, ভবনটির নাম বিয়েন ডি ইন্টারেস সাংস্কৃতিক নামে ঘোষণা করা হয়েছিল। শিল্পীদের জীবনের সময়কার প্রধান কক্ষগুলি সাজানো অব্যাহত রয়েছে, যার মধ্যে রয়েছে সোরোইয়ার বড় সুপরিচিত স্টুডিও, যেখানে দেয়ালগুলিতে তার ক্যানভাস ঝোলানো রয়েছে। অন্যান্য কক্ষগুলিতে সরল্লার চিত্রগুলির প্রদর্শনের জন্য গ্যালারী হিসাবে ব্যবহৃত হয় এবং উপরের কক্ষগুলি বিশেষ প্রদর্শনীর জন্য রাখা রয়েছে। ২০১৪ সালে, এই কক্ষগুলিতে স্প্যানিশ ন্যাশনাল ডান্স কোম্পানি দ্বারা উৎপাদিত ডেভিড পালাসিনের ব্যালে সোরোইয়ার আলোকচিত্রের একটি প্রদর্শনী অনুষ্ঠিত হয়েছিল।

বহিঃসংযোগ
---------


উইকিমিডিয়া কমন্সে **সোরোইয়া জাদুঘর** সংক্রান্ত মিডিয়া রয়েছে।

* **প্রাতিষ্ঠানিক ওয়েবসাইট**
* শিল্পী স্টুডিও মিউজিয়াম নেটওয়ার্ক এ, সরল্লা জাদুঘরের তালিকা
* Vayamadrid.com: The-intimate-museo-sorolla[*স্থায়ীভাবে অকার্যকর সংযোগ*]

তথ্যসূত্র
---------

1. ↑  "El Ballet Nacional atrapado 'Bailando Sorolla'"। Europa Press। ৯ জুন ২০১৪। সংগ্রহের তারিখ ১৯ সেপ্টেম্বর ২০১৪।
অন্য ব্যবহারের জন্য শাকিল আহমেদ (ক্রিকেটার, জন্ম ১৯৭১) দেখুন।

**শাকিল আহমেদ** (উর্দু: شکیل احمد‎‎; জন্ম: ১২ ফেব্রুয়ারি, ১৯৬৬) কুয়েত সিটিতে জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯৮ সালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে কর্নওয়াল, খান রিসার্চ ল্যাবরেটরিজ ও রাওয়ালপিন্ডি দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, বামহাতে নিচেরসারিতে ব্যাটিং করতেন তিনি।

প্রথম-শ্রেণীর ক্রিকেট
---------------------

১৯৮৫-৮৬ মৌসুম থেকে ২০০২-০৩ মৌসুম পর্যন্ত শাকিল আহমেদের প্রথম-শ্রেণীর খেলোয়াড়ী জীবন চলমান ছিল। বামহাতি স্পিনার হিসেবে রাউন্ড-আর্ম ডেলিভারির ভঙ্গীমায় বোলিং কর্মে অগ্রসর হতেন। ১৯৯৮-৯৯ মৌসুমে রাওয়ালপিন্ডির সদস্যরূপে অস্ট্রেলিয়া একাদশের বিপক্ষে দশ উইকেট লাভ করেছিলেন। তন্মধ্যে, দ্বিতীয় ইনিংসে ৭/৭১ পেয়েছিলেন।

সমগ্র প্রথম-শ্রেণীর খেলোয়াড়ী জীবনে ২২ গড়ে ৩৬৫ উইকেট লাভ করেছেন। সে তুলনায় একমাত্র টেস্টে অংশ নিয়ে চারটিমাত্র উইকেটের সন্ধান পেয়েছেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন শাকিল আহমেদ। ২২ অক্টোবর, ১৯৯৮ তারিখে করাচীতে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

১৯৯৮-৯৯ মৌসুমে অস্ট্রেলিয়া দল পাকিস্তান গমন করে। সিরিজের তৃতীয় টেস্টে ৩২ বছর বয়সে খেলার জন্যে আমন্ত্রিত হন। তবে, দল নির্বাচকমণ্ডলী পাকিস্তান দলে তার অংশগ্রহণের অনুমতি দিয়ে অনেকাংশে জুয়াড়ীর ভূমিকায় অবতীর্ণ হয়েছিলেন। ডনে উল্লেখ করা হয় যে, খেলায় তিনি কোন দ্যুতি ছড়াতে পারেননি, তার চলে আসা উচিত। তাসত্ত্বেও, দ্বিতীয় ইনিংসে ৪/৯১ লাভ করেছিলেন।

মাইনর কাউন্টিজ চ্যাম্পিয়নশীপে কর্নওয়াল দলের পক্ষে খেলেছিলেন। ১২ সেপ্টেম্বর, ২০১২ তারিখে বাকিংহামশায়ারের বিপক্ষে চূড়ান্ত খেলায় ম্যান অব দ্য ম্যাচের পুরস্কার লাভ করেছিলেন তিনি।

তথ্যসূত্র
---------

1. ↑  List of Pakistan Test Cricketers
2. ↑  "Pakistan – Test Batting Averages"। ESPNCricinfo। সংগ্রহের তারিখ ২৫ জানুয়ারি ২০২০।
3. ↑  "Pakistan – Test Bowling Averages"। ESPNCricinfo। সংগ্রহের তারিখ ২৫ জানুয়ারি ২০২০।

আরও দেখুন
---------

* রশীদ লতিফ
* অন্তাও ডি’সুজা
* এক টেস্টের বিস্ময়কারী
* পাকিস্তানি টেস্ট ক্রিকেটারদের তালিকা
* টেস্ট বহির্ভূত দেশে জন্মগ্রহণকারী টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে শাকিল আহমেদ উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে শাকিল আহমেদ  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
মুতলা রিজ থেকে দৃশ্য
**মুতলা রিজ** জহরা গভর্নরেটে অবস্থিত। এটি কুয়েতের সর্বোচ্চ পয়েন্ট, ১,০০৪ ফুট (৩০৬ মিটার) উচ্চতায় দাঁড়িয়ে।

ইতিহাস
------

১৯৯১ সালে ইরাকি বাহিনীর পশ্চাদপসরণের পর পরিত্যক্ত যানবাহনগুলি কুয়েত শহর থেকে বাসরা-কুয়েত মহাসড়কটি আটকে দেয়।
উপসাগরীয় যুদ্ধের সময়, ইরাক বাহিনী সৌদি আরবকে হুমকি দেওয়ার জন্য শৈলশ্রেণিটিতে বোমার বিস্ফোরণ ঘটিয়েছিল। ১৯৯১ সালের ফেব্রুয়ারিতে আমেরিকার বিমানগুলি "হাইওয়ে অব ডেথ" বসরা অভিমুখে কুয়েত থেকে পালিয়ে আসা ইরাকি বাহিনীকে আক্রমণ করে পিছু হঠায়।

কোয়ালিশন বাহিনী ইরাকের সেনাদের সাথে যোগাযোগের জন্য, যোগাযোগের টাওয়ারগুলি নির্মানে রকির আউটক্রপিং ব্যবহার করেছিল।

২০০৩ সালে "ডেজার্ট স্প্রিং" অপারেশন চলাকালীন ওকলাহোমা ন্যাশনাল গার্ডের ৪৫ তম বিভাগের একটি বিচ্ছিন্নতা ১/১৯ পদাতিক বি কোম্পানির একটি ইন্ডিয়ানা ন্যাশনাল গার্ড অনুসরণ করে যুদ্ধের শেষ অবধি চৌকিটি পর্যবেক্ষণ করে এবং রক্ষা করে, যখন তারা টালিল এয়ার বেসে স্থানান্তরিত হয়। ইরাক এছাড়াও ২০০৩ সালে লুইস, ডিই এর বাইরে রিজার্ভ ইউনিট ৯৪৬ তম পরিবহন কোম্পানি দিয়ে রিজটির উপরে নজরদারি করেছে।

তথ্যসূত্র
---------
সরো রেলওয়ে স্টেশন
**সোরো** (ইংরেজি: Soro) ভারতের ওড়িশা রাজ্যের বালেশ্বর জেলার একটি শহর।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২১°১৭′ উত্তর ৮৬°৪১′ পূর্ব﻿ / ﻿২১.২৯° উত্তর ৮৬.৬৯° পূর্ব﻿ / 21.29; 86.69। সমুদ্র সমতল হতে এর গড় উচ্চতা হল ৩ মিটার (৯ ফুট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে সোরো শহরের জনসংখ্যা হল ২৭,৭৯৩ জন। এর মধ্যে পুরুষ ৫১% এবং নারী ৪৯%।

এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে সোরো এর সাক্ষরতার হার বেশি।

এই শহরের জনসংখ্যার ১৩% হল ৬ বছর বা তার কম বয়সী।

তথ্যসূত্র
---------

1. ↑  "Soro"। *Falling Rain Genomics, Inc* (ইংরেজি ভাষায়)। সংগ্রহের তারিখ জানুয়ারি ২৫, ২০০৭।
2. ↑  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৫, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

*এই নিবন্ধটি ভারতের ওড়িশা রাজ্যের একটি শহরের উপর অসম্পূর্ণ নিবন্ধ। আপনি এটিকে প্রসারণ করায় সাহায্য করতে পারেন।*.
**চিক্কাডপল্লি** হায়দ্রাবাদের একটি প্রধান শহরতলী এবং বাণিজ্যিক কেন্দ্র। চিক্কাডপল্লি মুশীরাবাদ, অশোক নগর, নারায়ণগুড়া ও বাগ লিঙ্গমপল্লি দ্বারা বেষ্টিত।

ইতিহাস
------

স্থানীয় বাসিন্দাদের অনুযায়ী চিক্কাডপল্লি নামটি দু'টি তেলুগু শব্দ; চিক্কাড (অর্থাৎ কাদা) ও পল্লি (অর্থাৎ জায়গা) থেকে প্রাপ্ত। যেহেতু চিক্কাডপল্লি একটি নিম্নাঞ্চল এই এলাকাটি সাধারণত কাছাকাছির নালাগুলির থেকে অন্তঃপ্রবাহিত ড্রেন-জলে আসা কাদা দ্বারা জর্জরিত। 

অন্যান্য কিছু স্থানীয়দের অনুযায়ী চিক্কাডপল্লি নামটি *cheekatipally* (তেলুগুতে অর্থঃ অন্ধকার জায়গা) থেকে উদ্ভূত।

পরিবহণ
------

তেলেঙ্গানা রাষ্ট্রীয় রোড পরিবহণ সংস্থা (টিএস​আরটিসি) শহরের সমস্ত অংশে বাস পরিষেবা প্রদান করে থাকে। চিক্কাডপল্লির নিকটতম এমএমটিএস ট্রেন স্টেশন-টি *বিদ্যানগর* (বা জামিয়া ওস্মানিয়া)-এ অবস্থিত। হায়দ্রাবাদের প্রধান রেল স্টেশন; সেকেন্দ্রাবাদ রেল স্টেশন ৬ কিলোমিটার দূরে এবং রাজীব গান্ধী আন্তর্জাতিক বিমানবন্দর এখান থেকে ২৫ কিলোমিটার দূরে অবস্থিত।
হায়দ্রাবাদ মেট্রোর চিক্কাডপল্লি মেট্রো স্টেশনটি এই অঞ্চলে যাত্রী পরিষেবা প্রদান করে।

সংস্কৃতি
--------

শহরের সেন্ট্রাল লাইব্রেরি এখানেই অবস্থিত। বিখ্যাত ধার্মিক গায়ক এম. এস. রামারাও এখানে বসবাস করতেন, এবং তাঁর নামে একটি রাস্তার নামকরণ *সুন্দারা কাণ্ডা এম. এস. রামারাও লেন* করা হয়। 

"ত্যাগারায়া গানসভা"  নামক হায়দ্রাবাদের একটি জনপ্রিয় সাংস্কৃতিক মিলনায়তন চিক্কাডপল্লিতে অবস্থিত। বহু সাংস্কৃতিক ভিত্তিক প্রোগ্রাম তথা মিটিং দৈনন্দিন রূপে এখানে অনুষ্ঠিত হতে দেখা যায়।

প্রভু ভেঙ্কটেশ্বরস্বামী মন্দির চিক্কাডপল্লির একটি অন্যতম প্রাচীনতম ও গুরুত্বপূর্ণ ল্যান্ডমার্ক। এই মন্দিরটির সাথে অনেক কাল জুড়ে ইতিহাস যুক্ত রয়েছে।

বিপুলসংখ্যক সিনেমা হল এখানে অবস্থিত; যেখানে মূলত টলিউড চলচ্চিত্র ইন্ডাস্ট্রির তেলুগু চলচ্চিত্র দেখানো হয়ে থাকে।

গ্যালারি
--------

* চিক্কাডপল্লির কিছু উল্লেখযোগ্য স্থানসমূহ
* শ্রী ত্যাগারায়া গানসভাশ্রী ত্যাগারায়া গানসভা
* শহরের কেন্দ্রীয় লাইব্রেরীশহরের কেন্দ্রীয় লাইব্রেরী
* শ্রী আঞ্জনেইয়া স্বামী মন্দিরশ্রী আঞ্জনেইয়া স্বামী মন্দির
* শ্রী ভেঙ্কটেশ্বরস্বামী মন্দিরশ্রী ভেঙ্কটেশ্বরস্বামী মন্দির
* দেবী ৭০mm এবং সুদর্শন ৩৫mm প্রেক্ষাগৃহদেবী ৭০mm এবং সুদর্শন ৩৫mm প্রেক্ষাগৃহ

তথ্যসূত্র
---------

1. ↑  Chikkadpally A cesspool turned commercial centre

উইকিমিডিয়া কমন্সে **চিক্কাডপল্লি** সংক্রান্ত মিডিয়া রয়েছে।

| * দে
* স
বৃহত্তর হায়দ্রাবাদের নগরাঞ্চল |
| --- |
| 
* ব্যুৎপত্তি

 |
| 
* অ্যাবিডস
* বাঞ্জারা হিলস
* বেগমপেট
* হিমায়াত নগর
* জুবিলি হিলস
* চিক্কাডপল্লি

 |
**বোরকা অ্যাভেঞ্জার** হল একটি একাধিক পুরস্কার বিজয়ী একটি পাকিস্তানি টেলিভিশন সিরিজ। সিরিজটির ধারণা, পরিকল্পনা ও পরিচালনা করেছেন পাকিস্তানের খ্যাতিমান রক গায়ক ও সমাজকর্মী আরন হারন রশিদ ওরফে হারুন। সিরিজটি প্রস্তুত করেছে ইসলামাবাদের ইউনিকর্ন ব্ল্যাক স্টুডিওজ এবং বর্তমানে এটি জিও নেটওয়ার্ক টিভির চ্যানেল জিও তেজ এ সম্প্রচারিত হচ্ছে। সিরিজটির প্রধান চরিত্র জিয়া যিনি একদিকে একজন উদ্যমী স্কুল শিক্ষিকা, অন্যদিকে অন্তরালে একজন বোরখা পরিহিতা অতিমানবী বা সুপারহিরোঈন। জিয়া তখত কাবাড্ডি নামক এক বিশেষ মার্শাল আর্টে পারদর্শী। এই কারাতে কৌশলের সাহায্যে এবং বই ও কলমের মাধ্যমে তিনি অপরাধীদের বিরুদ্ধে লড়াই করে। পিবডি এওয়ার্ডের ভাষ্যমতে, চটপটে রঙ্গীন ও উদ্যমী এই পাকিস্তানি টেলিভিশন প্রোগ্রামটি এমন এক সুপারহিরোঈন বা অতিমানবীকে নিয়ে নির্মিত, যে নারীর ক্ষমতায়নের ক্ষেত্রে একটি স্পষ্ট বার্তা প্রদান করে এবং যার একটি পূর্ণ প্রজন্মকে প্রভাবিত করার আদর্শ বৈশিষ্ট রয়েছে। উর্দু ভাষার এই কার্টুনটি ২০১৩ সালের ১৮ই জুলাই প্রচারিত হয়।

পটভূমি
------

সঙ্গীত
------

প্রাপ্তি
--------

সমালোচনা
--------

তথ্যসূত্র
---------

1. ↑  "সংরক্ষণাগারভুক্ত অনুলিপি"। ২৫ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১৯ এপ্রিল ২০১৪।
2. 1 2
3. ↑

বহিসংযোগ
--------

* প্রাতিষ্ঠানিক ওয়েবসাইট
* বিকাশকারী ওয়েবসাইট
* ইন্টারনেট মুভি ডেটাবেজে *বুরকা এভেঞ্জার*  উইকিউপাত্তে এটি সম্পাদনা করুন (ইংরেজি)
* ফেসবুকে বুরকা এভেঞ্জার উইকিউপাত্তে এটি সম্পাদনা করুন
* *বুরকা এভেনজার* - এপিপি স্টোর
ভাইস অ্যাডমিরাল **জহির উদ্দিন আহমেদ** (এনডি, এনডিসি, পিএসসি; জন্ম: ১৯৫৭) ছিলেন বাংলাদেশ নৌবাহিনীর প্রধান। তিনি ভাইস এডমিরাল সরওয়ার জাহান নিজাম এনডিইউ, পিএসসি, বিএন এর উত্তরসূরী এবং ভাইস অ্যাডমিরাল এম ফরিদ হাবিব, এনডিসি, পিএসসি, বিএন এর পূর্বসূরী।

নৌ কমান্ড
---------

একজন ন্যাভিগেটর হিসাবে অ্যাডমিরাল জহির প্রায় সব ধরনের জাহাজ ও স্থাপনায় নেতৃত্ব দিয়েছেন। তিনি বিএন এর আধুনিক ফ্রিগেট বানৌজা বঙ্গবন্ধুর প্রথম কমান্ডিং অফিসার ছিলেন। এছাড়াও তিনি বানৌজা উমর ফারুক, বানৌজা আবু বকর-এর কমান্ডার ছিলেন। কমোডর কমান্ডিং হিসেবে তিনি কমোডোর কমান্ডিং বিএন ফ্লোটিলা ও কমোডোর কমান্ডিং চট্টগ্রামের দায়িত্ব পালন করেছেন। তিনি বাংলাদেশ মেরিন একাডেমীর দায়িত্বপ্রাপ্ত হয়েছিলেন এবং বাংলাদেশ কোস্ট গার্ডের মহাপরিচালক হিসেবে দায়িত্ব পালন করেছেন।

২০০৯ সালের ২৬শে জানুয়ারি জহির উদ্দিন আহমেদ বাংলাদেশ নৌবাহিনীর চিফ অফ নেভাল স্টাফ হিসেবে নিযুক্ত হন। এরপর ২০০৯ সালের ৩রা অক্টোবর **ভাইস অ্যাডমিরাল** পদে পদোন্নতি হয়।

স্বীকৃতি
--------

অ্যাডমিরাল জহির তার অসাধারণ কর্ম দক্ষতার জন্য চিফ অব নেভাল স্টাফ (সিএনএস) প্রশংসা পান।

ব্যক্তিগত জীবন
--------------

অ্যাডমিরাল জহির শবনম আহমেদকে বিয়ে করেন। তাদের একজন পুত্র ও একজন সন্তান আছে।

আরও দেখুন
---------

তথ্যসূত্র
---------

1. ↑  "Bangladesh Navy"। *www.navy.mil.bd*। ২০১৬-০৭-১৮ তারিখে মূল থেকে আর্কাইভ করা। সংগ্রহের তারিখ ২০১৬-০৮-১০।
2. ↑  In war and Peace Invincible at Sea: Bangladesh Navy  ওয়েব্যাক মেশিনে আর্কাইভকৃত ২০ মে ২০০৯ তারিখে 11 May 2009 American Chronicle by Hasanuzzaman Talukdar Shemul

| সামরিক দপ্তর |
| --- |
| পূর্বসূরীভাইস অ্যাডমিরাল সরওয়ার জাহান নিজাম | **নৌবাহিনী প্রধান**২০০৯ - ২০১৩ | উত্তরসূরীভাইস অ্যাডমিরাল এম ফরিদ হাবিব |
|